ખાસ કરીને યુવા પેઢીમાં કાયદાની બાબતની સજાગતા આવે અને તે નીતિ નિયમો તથા કાયદાનું પાલન કરે તો કેટલીક સમસ્યાઓ જગતમાંથી ઓછી થઈ જાય. ડો. સુભાષ મહિલા આર્ટસ કોમર્સ એન્ડ હોમ સાયન્સ કોલેજ ખાતે પરફેક્ટ મારૂતિ ડ્રાઈવિંગ સ્કૂલ દ્વારા એક વ્યાખ્યાનનું આયોજન કરાયું હતું જેમાં વિદ્યાર્થીઓને નાના-મોટા તમામ વાહનોના નિયમોથી અવગત કરાવવામાં આવ્યા હતા અને એવો અંગુલિનિર્દેશ કરવામાં આવ્યો હતો કે વ્યક્તિની નાની એવી ભૂલથી પણ ઘણીવાર અકસ્માત સર્જાય છે અને તેને અને સામાવાળા બંનેને ભોગવવું પડે છે.